 NA SAMMY WAWERU  SENETA wa Vihiga Geofrey Osotsi amedai kwamba Insepkta Jenerali Mkuu wa Polisi, IG Japhet Koome ameanza kumrai kinara wa Azimio la Umoja, Raila Odinga ‘asimpeane kwa Mahakama ya Kimataifa – ICC’.  Kulingana na mwanasiasa huyo wa upinzani, Bw Koome ametuma baadhi ya wabunge wandani wa Bw Odinga akimtaka alegeze msimamo wake kumchukulia hatua kuhusu vurugu za maandamano ya Azimio ambapo polisi wanalaumiwa kupiga risasi waandamanaji. Wafuasi kadha wa upinzani walifariki kwa kupigwa risasi na askari. “Mimi ninajua siri; Huyo Koome alikuwa anatuandama sisi wabunge ati tuongee na Baba (akimaanisha Raila Odinga), ati Baba asipeleke yeye Hague – ICC. Na ndio kwa maana alinyamaza kidogo,” Seneta Osotsi akadai. Jumamosi, Agosti 14, 2023 Bw Odinga akiandamana na wanasiasa na viongozi kadha wa upinzani, walidhuhuria mazishi ya vijana wawili Luanda, Vihiga waliouawa kwa kupigwa risasi na polisi wakati wa maandamano kushinikiza serikali kushusha gharama ya maisha. Bw Osotsi aidha alikashifu vikali madai ya IG Koome; Upinzani ulikodi miili kutoka mochari wakati wa maandamano ili kuwekelea polisi kwamba waliua waandamanaji. “Sasa ameamka na madai ambayo hayapo…Hata wale watu wanafanya kazi mochari wamejitokeza na kuuliza yeye maswali; aseme ni mochari gani miili iliibiwa, ni siku gani, na pesa ngapi zililipwa kutoa miili hiyo?” seneta huyo akashangaa. Rais William Ruto akionya kuhusu maandamano, alipongeza polisi akisema “walifanya kazi bora kulinda maisha, na kuzuia uharibifu wa mali na biashara”. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  